Президент Тоқаев су басқан СҚО-ға барды
"Президент Тоқаев су басқан СҚО-ға барды" | "https://abai.kz/post/182409"
TITLE: Президент Тоқаев су басқан СҚО-ға барды
URL: https://abai.kz/post/182409
META: "Президент Тоқаев су басқан СҚО-ға барды" | "https://abai.kz/post/182409"
DATE: 16.04.2024
AUTHOR(s): Abai.kz
TOTAL WORDS: 106
TEXT: Мемлекет басшысы Солтүстік Қазақстан облысына жұмыс сапарымен барды. Бұл туралы Ақорда хабарлады. Қасым-Жомарт Тоқаевтың жұмыс сапары Сергеевка су қоймасын, Қызылжар ауданын және Петропавл қаласының төңірегін тікұшақпен аралап көруден басталды. Облыс әкімі Ғауез Нұрмұхамбетов Мемлекет басшысына Солтүстік Қазақстан облысының Қызылжар, Есіл, Шал ақын аудандары мен Петропавл қаласындағы су тасқыны жағдайын баяндады. Өңір әкімінің айтуынша, алты ауданда төтенше жағдай жарияланған. Қазіргі таңда 2 мыңнан астам тұрғын үйді су басқан , 10345 адам эвакуацияланған . Су тасқынына қарсы шараларға 5270 адам және 906 техника жұмылдырылған . Халықтың тұрмыс-тіршілігіне қажетті инфрақұрылымдарды қалпына келтіру жұмыстары жүргізіліп жатыр. Табиғи апаттан зардап шеккен азаматтардың материалдық шығындарын есептеу және өтеу жөнінде комиссия құрылған. Abai.kz
